stanford-oval/wikipedia huggingface dataset:
Carin Ersdotter

Vackra Dalkullan säljer mjölk på Stortorget (Erik Wahlbergson, 1830-luku)
Carin Ersdotter (lempinimeltään Wackra Dalkullan; 5. syyskuuta 1814 Leksand – 1885) oli Taalainmaalta kotoisin ollut nuori nainen, joka muutti 1830-luvun alussa Tukholmaan. Hän työskenteli aluksi laastinkantajana rakennustyömaalla, mutta siirtyi pian Nackassa sijaitsevan maatilan palvelukseen myymään maitoa Tukholman Stortorgetilla. Häntä pidettiin poikkeuksellisen kauniina, ja vuonna 1833 kaupungin valtasi suoranainen Carin-huuma, kun kaikki halusivat ostaa maitonsa häneltä. Poliisi kielsi lopulta hänen pääsynsä Stortogetille, sillä hänen läsnäoloaan pidettiin uhkana yleiselle järjestykselle. Tämän jälkeen Carin oli kysytty vieras Tukholman seurapiireissä.
Kuvia

Carinin muotokuva Nordiska museetin kokoelmissa.
Carinia esittävä patsas Nackassa.
Christus am Ölberge

Christus am Ölberge op. 85 (Kristus Öljymäellä) on Ludwig van Beethovenin vuonna 1803 Franz Xaver Huberin librettoon säveltämä oratorio. Siinä Beethoven kuvaa Jeesuksen viimeisiä hetkiä Getsemanen puutarhassa. Teoksessa Jeesus kuvataan jumalaisen hahmon sijasta hyvinkin inhimillisenä olentona. Christus am Ölberge oli aikanaan hyvin suosittu teos, mutta nykyään sitä esitetään suhteellisen harvoin.
Roolihahmot:

Jeesus – Tenori
Serafi – Sopraano
Pietari – Basso
Chris Björin

| Chris Björin> Henkilötiedot |
| --- | --- |
Syntynyt: Ruotsi 
Kansalaisuus:   Ruotsi
Pokerinpelaaja
WSOP-voitot:  2
WSOP-rahasijat:  37
WPT-voitot:  0
EPT-voitot:  0
Turnausansiot (USD):  3 348 221
Päivitetty:  7. marraskuuta 2007
Chris Björin on ruotsalainen pokeriammattilainen.
Björin on menestynyt World Series of Poker -turnauksissa 1990-luvun alkupuolelta lähtien. Toukokuussa 1991 hän oli toinen WSOP:n $ 1,500 Omaha Pot Limit -turnauksessa. Sen jälkeen hän on voittanut kaksi WSOP-ranneketta. Pääturnauksessa hän on parhaimmillaan ollut yhdeksäs vuonna 1997.
Joulukuussa 2006 Björin voitti Fifth Annual Five Diamond World Poker Classicissa käydyn $ 2,500 Seniors No Limit Hold'em -kisan. Hän ansaitsi ykköstilastaan 152 445 dollaria.
Vuoden 2007 WSOP:ssa Björin pääsi finaalipöytään kolmessa turnauksessa saavuttaen sijat kolme, neljä ja kuusi. Paras sijoitus tuli 2 500 dollarin H.O.R.S.E.:sta.
Marraskuussa 2007 Björinin pokeriuran turnauspalkkiot ylittivät 3,3 miljoonaa dollaria. Hän on kaikkien aikojen eniten liveturnauksista rahaa voittanut ruotsalainen.
WSOP-rannekkeet

| Vuosi | Turnaus | Voittosumma (USD) |
| --- | --- | --- |
| 1997 | $1,500 Pot Limit Omaha | 169 200 |
| 2000 | $3,000 No Limit Hold'em | 334 110 |
Aiheesta muualla

PokerPages.com:n profiili (Arkistoitu – Internet Archive)
Poker Player Profiles -profiili
Charles Floquet

| Charles Floquet |
| --- | --- |
 Charles Floquet Nadarin valokuvaamana.
Ranskan pääministeri
 3. huhtikuuta 1888–22. helmikuuta 1889  
Presidentti:  Sadi Carnot
Edeltäjä:  Pierre Tirard
Seuraaja:  Pierre Tirard
Henkilötiedot
Syntynyt: 2. lokakuuta 1828 Saint-Jean-Pied-de-Port, Ranska
Kuollut: 18. tammikuuta 1896 (67 vuotta) Pariisi, Ranska
Tiedot
Puolue:  UR
Charles Thomas Floquet (2. lokakuuta 1828 Saint-Jean-Pied-de-Port – 18. tammikuuta 1896 Pariisi) oli ranskalainen poliitikko, joka toimi Ranskan pääministerinä vuosina 1888–1889. Hänet muistetaan kolmatta tasavaltaa uhanneen kenraali Georges Boulangerin vastustajana.
Elämäkerta

Floquet valmistui lakimieheksi vuonna 1851. Toisen keisarikunnan aikana hän tuli tunnetuksi tasavaltalaisena lehtimiehenä ja asianajajana. Hän osallistui kolmannen tasavallan perustamiseen vuosina 1870–1871 ja tuli valituksi kansalliskokoukseen Seinen edustajana. Floquet perusti Ligue d’union républicaine des droits de Paris -nimisen liiton sovitellakseen yhteisymmärryksen tasavaltalaisen hallituksen ja Pariisin kommuunin välille, mutta tämä epäonnistui ja kommuunin kukistamisen yhteydessä hänet pidätettiin lyhyeksi aikaa. Floquet toimi sitten vuodesta 1872 Pariisin kaupunginvaltuuston jäsenenä ja 1875 sen puheenjohtajana, kunnes hänet seuraavana vuonna valittiin Ranskan edustajainkamariin radikaalien edustajana. Hän oli 1882 lyhyen aikaa Seinen departementin prefektinä ja 1885–1888 edustajainkamarin puhemiehenä. Floquet tunnettiin iskevänä puhujana ja hänen puheistaan julkaistiin vuonna 1885 kaksiosainen kokoelma Discours et opinions de M. Charles Floquet.
Floquet tuli pääministeriksi huhtikuussa 1888, jolloin kenraali Boulangeria tukeva boulangistinen liike oli voimistumassa Ranskassa. Boulangerin pelättiin uhkaavan tasavaltaa vallankaappauskella, ja tasavallan puolustajiin kuulunut Floquet päätti haastaa hänet avoimesti. Miehet kävivät 13. heinäkuuta 1888 kaksintaistelun, jossa Floquet onnistui haavoittamaan Boulangeria. Floquet’n hallitus kaatui seuraavan vuoden helmikuussa parlamentin hylättyä sen tekemän esityksen perustuslain uudistamisesta. Hän palasi marraskuussa 1889 edustajainkamarin puhemieheksi, mutta joutui eroamaan 1892 Panama-skandaalin seurauksena. Tämä pilasi myös hänen mahdollisuutensa vuoden 1893 presidentinvaalissa ja hän putosi saman vuoden vaaleissa edustajainkamarista. Floquet valittiin kuitenkin 1894 senaattiin, jonka jäsenenä hän oli kuolemaansa asti.
Aiheesta muualla

Kuvia tai muita tiedostoja aiheesta Charles Floquet Wikimedia Commonsissa
Charles Floquet (ranskaksi) Assemblée nationale
David Carren

David Carren on yhdysvaltalainen Writers Guild of America -ehdokkuuden saanut käsikirjoittaja, joka on kirjoittanut jaksoja animaatioihin ja näytelmäsarjoihin 1970-luvulta lähtien. Hän on käsikirjoittanut jaksoja sarjoihin, kuten Buck Rogers in the 25th Century, Action Force, The Super Mario Bros. Super Show!, Turtles – mutanttikilpikonnat, Star Trek – uusi sukupolvi, Murhasta tuli totta, Walker, Texasista, Tähtiportti ja Diagnoosi: Murha.
Chris Bigras

| Chris Bigras |
| --- | --- |

Henkilötiedot
Syntynyt: 22. helmikuuta 1995 (ikä 29) Orillia, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  87 kg
Pelaajaura
Pääsarjaura:  2015–
Aik. seurat:  Owen Sound Attack (OHL) Lake Erie Monsters (AHL) Colorado Avalanche (NHL) San Antonio Rampage (AHL) Hartford Wolf Pack (AHL) Lehigh Valley Phantoms (AHL) Wilkes-Barre/Scranton Penguins (AHL) Chicago Wolves (AHL) Barys Astana (KHL) Iserlohn Roosters (DEL)
NHL-varaus:  32. varaus, 2013 Colorado Avalanche
Christopher Bigras (s. 22. helmikuuta 1995 Orillia, Ontario, Kanada) on kanadalainen jääkiekkoilija. Colorado Avalanche varasi Bigrasin 32. pelaajana vuoden 2013 varaustilaisuudessa.
Ura > Junioriura

OHL-seura Owen Sound Attack varasi Bigrasin toisella kierroksella 41. pelaajana CHL:n vuoden 2011 varaustilaisuudessa. Bigras siirtyi Owen Soundiin heti varausta seuranneeksi kaudeksi, 2011–2012, jolloin hän pelasi 49 ottelua tehden tehot 3+16=19. Bigras valittiin kauden aikana myös edustamaan Kanadan Ontarion joukkuetta U17 World Hockey Challengessa. Hän pelasi turnauksessa kuusi ottelua tehden yhden maalin sekä yhden syöttöpisteen. Joukkue sijoittui pronssille.
Toisella OHL-kaudellaan Bigras pelasi 68 ottelua tehoilla 8+30=38. Hän oli kauden päätteeksi liigan tehopörssin seitsemäs lukemalla +35. Lisäksi hänet valittiin pelaamaan CHL Top Prospects Gameen. Bigras pelasi kauden aikana myös Ivan Hlinkan muistoturnauksessa sekä alle 18-vuotiaiden maailmanmestaruuskilpailuissa. Kanada voitti molemmissa turnauksissa mestaruudet.
Bigras valittiin kaudeksi 2013–2014 Owen Sound Attackin varakapteeniksi. Hän pelasi 55 runkosarjaottelua. Lisäksi hän pelasi viidessä pudotuspeliottelussa tehden yhden maalin sekä kaksi syöttöpistettä. Vuodenvaihteessa hänet valittiin edustamaan Kanadan joukkuetta alle 20-vuotiaiden maailmanmestaruuskilpailuissa. Bigras pelasi turnauksessa seitsemän ottelua ilman tehopisteitä. Hänelle annettiin yksi kahden minuutin rangaistus.
Kaudella 2014–2015 Bigras pelasi viimeisen juniorikautensa. Hän edustin Owen Soundia 62 runkosarjaottelussa tehden tehot 20+51=71. Viidessä pudotuspeliottelussa hän teki maalin sekä antoi kaksi maalisyöttöä. Bigras valittiin kauden päätteeksi OHL:n ensimmäiseen tähdistökentälliseen.
Ura > Ammattilaisura

Colorado Avalanche varasi Bigrasin toisen kierroksen alussa 32. pelaajana NHL:n vuoden 2013 varaustilaisuudessa. Avalanche solmi syyskuussa Bigrasin kanssa tulokassopimuksen.
Bigras siirtyi 2014–2015 OHL-kauden päätyttyä Avalanchen AHL-farmiseura Lake Erie Monstersiin, jossa hän pelasi loppukauden aikana seitsemän ottelua keräten neljä syöttöpistettä sekä yhden kahden minuutin rangaistuksen.
Bigras osallistui Avalanchen kautta 2015–2016 edeltäneelle harjoitusleirille, josta hänet kuitenkin lähetettiin farmiin. Tammikuussa 2016 hänet nostettiin ensimmäisen kerran NHL-kokoonpanoon. Bigras debytoi 14. tammikuuta Avalanchen 3–0 -voitossa New Jersey Devilsiä vastaan. Hän sai ensimmäisen tehopisteensä seuraavassa ottelussa 16. tammikuuta Columbus Blue Jacketsia vastaan. Bigras teki ensimmäisen maalinsa 2. helmikuuta Minnesota Wildia vastaan. Yhteensä hän pelasi ensimmäisellä kokonaisella ammattilaiskaudellaan 31 NHL- ja 37 AHL-ottelua.
Bob Marley & The Wailersin diskografia

| 0 | 1 | 2 |
| --- | --- | --- |
 Marley lehdistökuvassa vuonna 1976
Julkaisut
| ↙Studioalbumit | 15 |  |
| ↙Livealbumit | 4 |  |
| ↙Kokoelmat | 8 |  |
Tämä on Bob Marley & The Wailersin diskografia.
Studioalbumit

| Albumi | Yhtye | Julkaistu | Levy-yhtiö |
| --- | --- | --- | --- |
| The Wailing Wailers | The Wailers | 1965 | Studio One |
| Soul Rebels | The Wailers | Joulukuu 1970 | Upsetter/Trojan |
| Soul Revolution | The Wailers | 1971 | Upsetter/Trojan |
| Soul Revolution Part II | The Wailers | 1971 | Upsetter/Trojan |
| The Best of The Wailers | The Wailers | Elokuu 1971 | Beverley's |
| Catch a Fire | The Wailers | 13. huhtikuuta 1973 | Island/Tuff Gong |
| Burnin’ | The Wailers | 19. lokakuuta 1973 | Island/Tuff Gong |
| Rasta Revolution | Bob Marley & The Wailers | 1974 | Upsetter/Trojan |
| Natty Dread | Bob Marley & The Wailers | 25. lokakuuta 1974 | Island/Tuff Gong |
| Rastaman Vibration | Bob Marley & The Wailers | 30. huhtikuuta 1976 | Island/Tuff Gong |
| Exodus | Bob Marley & The Wailers | 3. kesäkuuta 1977 | Island/Tuff Gong |
| Kaya | Bob Marley & The Wailers | 23. maaliskuuta 1978 | Island/Tuff Gong |
| Survival | Bob Marley & The Wailers | 2. lokakuuta 1979 | Island/Tuff Gong |
| Uprising | Bob Marley & The Wailers | 10. kesäkuuta 1980 | Island/Tuff Gong |
| Confrontation | Bob Marley & The Wailers | 23. toukokuuta 1983 (postuumi) | Island/Tuff Gong |
Livealbumit

| Albumi | Julkaistu | Levy-yhtiö |
| --- | --- | --- |
| Live! (kultaa) | 5. joulukuuta 1975 | Island/Tuff Gong |
| Babylon by Bus | 10. marraskuuta 1978 | Island/Tuff Gong |
| Talkin’ Blues (nauhoitettu 1973) | 4. helmikuuta 1991 | Island/Tuff Gong |
| Live at the Roxy (nauhoitettu 1976) | 24. kesäkuuta 2003 | Island/Tuff Gong |
Kokoelmat

| Albumi | Julkaistu | Levy-yhtiö |
| --- | --- | --- |
| Legend (Timantti) | 8.5.1984 | Island/Tuff Gong |
| Rebel Music | 1986 | Island/Tuff Gong |
| Songs of Freedom (7x Platinaa) | 6.10.1992 | Island/Tuff Gong |
| Natural Mystic: The Legend Lives On (Kultaa) | 1995 | Island/Tuff Gong |
| One Love: The Very Best of Bob Marley & The Wailers | 2001 | Island/Tuff Gong |
| Bob Marley and The Wailers: Trenchtown Rock (Anthology '69 - '78) | 2002 | Trojan Records |
| Gold | 2005 | Island/Tuff Gong |
| Africa Unite: The Singles Collection | 2005 | Island/Tuff Gong |
Remixalbumit

| Albumi | Julkaistu | Levy-yhtiö |
| --- | --- | --- |
| Chances Are | 1981 | WEA |
| Soul Almighty: The Formative Years Vol.1 | 1996 | JAD |
| Black Progress: The Formative Years Vol.2 | 1997 | JAD |
| Dreams Of Freedom: Ambient Translations in Dub | 1997 | Island |
| Chant Down Babylon (Kultaa) | 1999 | Island |
| Shakedown: Marley Remix | 2001 | JAD |
| Roots, Rock, Remixed | 2007 | Quango/Rockr/Tuff Gong |
Remixalbumit > Tribuuttialbumit

| Albumi | Julkaistu | Levy-yhtiö |
| --- | --- | --- |
| Like Father Like Son | 1996 | WEA |
| Stir It Up: The Music of Bob Marley | 1999 | Telarc |
| Kaya N'Gan Daya | 2002 | WEA |
| The Best of Bob Marley | 2004 | Madacy Entertainment |
| Concrete Jungle: The Music of Bob Marley | 2006 | Telarc |
| The Best of Bob Marley and The Wailers | Unknown | Tuff Gong |
Kiertueet

huhti–heinäkuu 1973: Catch a Fire Tour (Englanti, USA)
loka–marraskuu 1973: Burnin’ Tour (Englanti, USA)
kesä-heinäkuu 1975: Natty Dread Tour (USA, Kanada, Iso-Britannia)
huhti-kesäkuu 1976: Rastaman Vibration Tour (USA, Kanada, Saksa, Ruotsi, Alankomaat, Ranska, Englanti, Wales)
touko-kesäkuu 1977: Exodus Tour (Ranska, Belgia, Alankomaat, Saksa, Ruotsi, Tanska, Englanti)
touko-elokuu 1978: Kaya Tour (USA, Kanada, Englanti, Ranska, Espanja, Ruotsi, Tanska, Norja, Alankomaat, Belgia)
huhti-toukokuu 1979: Babylon by Bus Tour (Japani, Uusi-Seelanti, Australia, Hawaii)
lokakuu 1979–tammikuu 1980: Survival Tour (USA, Kanada, Trinidad/Tobago, Bahamasaaret, Gabon)
touko-syyskuu 1980: Uprising Tour (Sveitsi, Saksa, Ranska, Norja, Ruotsi, Tanska, Belgia, Alankomaat, Italia, Espanja, Irlanti, Iso-Britannia, USA)
Bob Marley
| --- | --- |
Yhtyeet:   The Wailers  Bob Marley & The Wailers  I Threes 
The Wailers -yhtyeen kokoonpano:   Junior Braithwaite  Beverley Kelso  Bunny Wailer  Peter Tosh  Cherry Smith 
Studioalbumit:   The Wailing Wailers  Soul Rebels  Soul Revolution  Soul Revolution Part II  The Best of The Wailers  Catch a Fire  Burnin’  Natty Dread  Rastaman Vibration  Exodus  Kaya  Survival  Uprising  Confrontation 
Livealbumit:   Live!  Babylon by Bus  Talkin’ Blues  Live at the Roxy 
Kokoelmat:   African Herbsman  Rasta Revolution  Chances Are  Interviews  Legend  Songs of Freedom  Rock to the Rock  Chant Down Babylon  The Best of Bob Marley  Gold  Keep On Skanking  Natural Mystic: The Legend Lives On 
Tunnetuimmat kappaleet:   Buffalo Soldier  Could You Be Loved  Get Up, Stand Up  I Shot the Sheriff  Iron Lion Zion  Is This Love  Jah Live  Jamming  Judge Not  Misty Morning  No Woman, No Cry  One Love/People Get Ready  Punky Reggae Party  Redemption Song  Simmer Down  Slogans  Stiff Necked Fools  Stir It Up  Sun Is Shining  Three Little Birds  Waiting in Vain  War  Zimbabwe 
Kiertueet:   Catch a Fire Tour  Burnin’ Tour  Natty Dread Tour  Rastaman Vibration Tour  Exodus Tour  Kaya Tour  Babylon by Bus Tour  Survival Tour  Uprising Tour 
Perhe:   Cedella Booker  Rita Marley  Sharon Marley  Cedella Marley  Ziggy Marley  Stephen Marley  Rohan Marley  Julian Marley  Ky-Mani Marley  Damian Marley 
Muut artikkelit:   Diskografia  Tuff Gong  Cindy Breakspeare
Da Capo

Da Capo tai Da-Capo voi tarkoittaa:
da capo, musiikkitermi
Da Capo, Pirjo Honkasalon ja Pekka Lehdon ohjaama elokuva vuodelta 1985
Da Capo, Love-yhtyeen albumi vuodelta 1966
Da-Capo, Fazerin valmistama suklaapatukka ja -konvehtimakeinen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Da Capo”, voi hakea sivunnimihaulla, laajalla sivunnimihaulla tai tekstihaulla.
Calf

| Calf |
| --- | --- |

Tiedot
Toiminnassa:  1998–
Tyylilaji:  Rock
Laulukieli:  suomi
Jäsenet:  Samuli Sirviö, laulu, kitara   Katja Tolonen, koskettimet, laulu   Antti Romu, rummut, taustalaulu   Jyri Vuorinen, basso ja taustalaulu  
Levy-yhtiö:  Elements Music  
Aiheesta muualla
Calfonline
Infobox OKNimi-testi OK: 
Calf on suomalainen rockyhtye, joka on perustettu vuonna 1998 Vantaan Korsossa.
Historia

13-vuotiaat kaverukset Antti, Jyri ja Samuli perustivat Calf-nimisen yhtyeen vuonna 1998, ala-asteen päättyessä. Yhtyeen nimi löytyi sanakirjasta – sen piti olla nelikirjaiminen kuten suosikkiyhtye Blurilla ja samasta syystä nimen piti myös alkaa vierasperäisellä kirjaimella. Yläasteikäisinä pojat sävelsivät omia kappaleitaan ja harjoittelivat koulun musiikkiluokassa välitunneilla ja koulun jälkeen. Yhdeksännen luokan alkaessa yhtye oli ottanut mukaansa Samulin serkun Sakarin kosketinsoittimiin ja esiintynyt Vernissan ja Glorian kaltaisissa paikoissa, sekä Nuori Osaaja -kilpailun voiton jälkeen jopa olympiastadionilla Young Aid 2000 -tapahtumassa.
Vuoden 2003 alussa Sakari päätti jättää yhtyeen, ja Calf oli jälleen kolmihenkinen. Pojat aloittivat uuden kosketinsoittajan etsimisen ja lopulta oikea henkilö löytyi Vaskivuoren lukion vanhojen tanssien jatkoilta. Katja oli rinnakkaisluokkalainen tyttö, jonka Samuli tiesi harrastavan pianonsoittoa. Nopean keskustelun jälkeen Katja sanoi olevansa valmis liittymään yhtyeeseen. Muutamaa kuukautta myöhemmin Calfin uusi kokoonpano tuli toiseksi Ääni ja vimma -kilpailussa ja aloitti uuden demon äänitykset.
Vuoden 2004 toukokuussa ilmestyi omakustanteena julkaistu Säteet-EP, jota käytettiin paljolti demomateriaalina levy-yhtiöille ja jonka tiimoilta yhtye keikkaili paljon pääkaupunkiseudulla. Heinäkuussa 2004 muusikko ja tuottaja Lauri Järvilehto ja Kemopetrol-yhtyeen kosketinsoittaja ja säveltäjä Kalle Koivisto näkivät Calfin esiintymässä Semifinalissa, mihin he olivat tulleet katsomaan Calfin jälkeen esiintynyttä yhtyettä. He kuitenkin innostuivat Calfista niin paljon, että ilmoittivat haluavansa tuottaa heidän levynsä. Vuoden 2004 lopussa yhtye teki ensimmäisiä ulkomaankeikkojaan viisipäiväisellä matkalla Puolaan.
Vuonna 2005 levy-yhtiöt alkoivat kiinnostua yhtyeestä, ja monien neuvotteluiden ja demojen vaihteluiden jälkeen Calf solmi levytyssopimuksen Elements Musicin kanssa ja aloitti debyyttilevynsä äänitykset yhdessä Kalle Koiviston ja Lauri Järvilehdon sekä äänittäjä Kari Huikurin kanssa.
Calf oli mukana marraskuussa 2007 julkaistulla Leevi and the Leavings -tribuuttialbumilla Melkein vieraissa, jolla se esitti kappaleen ”Raparperitaivas”. Yhtye jäi samassa yhteydessä keikkatauolle.[lähde? ]
Vaikutteet

Calfin musiikissa kuuluu vaikutteita muun muassa suomirockista ja brittipopista. Yhtyeen jäsenten mukaan heidän lempiartisteihinsa kuuluvat muun muassa The Beatles, U2, Duran Duran, Coldplay, Blur, Oasis, Eppu Normaali ja Egotrippi.
Julkaisut > Albumit

Säteet (2004,  EP)
Laskuvarjot (2006)
Kaksi maailmaa (2009)
Julkaisut > Singlet

”Elämää suurempi” (2006)
”Laivoja ja junia” (2007)
Keikat

Calf on tehnyt historiansa aikana noin sata keikkaa ja keikkaillut muun muassa Stellan,  Liekin, PMMP:n ja Smakin kanssa.[lähde? ]
Costume

| Costume |
| --- | --- |

Lehtityyppi:  aikakauslehti
Kustantaja:  Bonnier
Perustettu:  2012
Kotimaa:  Suomi
Kieli:  suomi
Aiheesta muualla
costume.fi
Costume oli Suomessa Allerin julkaisema aikakauslehti. Painettu lehti lopetettiin Suomessa vuonna 2014, ja verkkoversio yhdistyi Idealistaan.
Chur Unihockey

Chur Unihockey on sveitsiläinen salibandyseura. Seuran miesten edustusjoukkue pelasi kaudella 2016–2017 Sveitsin korkeimmalla sarjatasolla Nationalliga A:ssa. Seura on voittanut eniten Sveitsin mestaruuksia.
Saavutukset

Sveitsin mestaruus (12): 1989, 1990, 1991, 1992, 1993, 1994, 1995, 1996, 1998, 2000, 2001, 2003.
Sveitsin cupin voitto 6 kertaa
Aiheesta muualla

Chur Unihockey - Seuran kotisivut (saksaksi)
Da Da

Da Da voi tarkoittaa seuraavia asioita:
DaDa, Alice Cooperin albumi vuodelta 1983
Da Da (Kuulat sekaisin), Popeda-tribuuttialbumi vuodelta 2008
Bassadone Automotive Nordic

| Bassadone Automotive Nordic Oy |
| --- | --- |

 Bassadone Automotive Nordicin pääkonttori Vantaalla.
Yritysmuoto:  osakeyhtiö
Perustettu:  1995
Perustaja:  Mikko ja Carita Ennevaara
Toimitusjohtaja:  Antti Ruhanen
Puheenjohtaja:  Antti Ruhanen
Kotipaikka:  Vantaa
Toimiala:  Ajoneuvojen maahantuonti, myynti
Liikevaihto:  11,3 milj. euroa (2022)
Tilikauden tulos:  3,7 milj. euroa (2022)
Henkilöstö:  68 (2022), koko konserni 456 (2022)
Emoyhtiö:  Bassadone Automotive Group
Tytäryhtiöt:  AutoHalle ja Automyymälä Helsinki Oy (Auto Bassadone), Auto-Bon Oy, Auto-Bon Baltic Oü, Bassadone Automotive Parts (Eurorepar), Bassadone Insurance Services Oy,  Hyundai Motor Finland Oy, Hyundai Motor Baltic Oy, Nordic Automotive Services Oy, Nordic Automotive Trading Oy
Omistaja:  Bassadone Automotive Group
Kotisivu:  www.bassadone.fi
Infobox OKVirheellinen NIMI-arvo: 
Bassadone Automotive Nordic Oy on suomalainen autojen maahantuontiin erikoistunut yritysryhmä. Se on osa Gibraltarilta johdettua Bassadone Automotive Groupia.
Historia > Simetron (1997–2008)

50-vuotias Mikko Ennevaara ja hänen vaimonsa Carita Ennevaara perustivat Simetronin vuonna 1997. Mikko Ennevaara oli aiemmin toiminut Toyotan maahantuonnin johtajana Korpivaaralla ja työskennellyt myös Shellillä ja Fordilla. Yhtiö myi aluksi Suzuki-autoja Suzuki Motor Finland -yrityksen kautta Suomessa, Baltiassa ja Venäjällä.
Vuonna 1999 yhtiön liikevaihto oli noin 250 miljoonaa markkaa.
Yritys laajensi vuonna 2001 korealaiseen Hyundai-automerkkiin, jota myytiin Hyundai Motor Finland Oy:n kautta. Se oli Simetron-konsernin toinen tytäryhtiö.
Yhtiön kasvaessa myös sen rahoitustarve kasvoi ja se alkoi etsiä kumppania. Vuonna 2003 gibraltarilainen George Bassadonen omistama Espanjassa ja Gibraltarilla toiminut Bassadone Automotive Group-yhtiö osti yhtiöstä 50 prosentin osuuden. Samoihin aikoihin perustettiin ME-Auto -ketju vähittäiskauppaa varten.
Vuodesta 2005 lähtien yhtiö toimi nimellä Simetron Group Oy.
Vuonna 2007 konserni alkoi maahantuoda japanilaisen Isuzun lava-autoja ja myydä niitä Isuzu Motor Finland -yhtiön kautta.
Vuonna 2008 Simetron Groupilla oli noin 200 työntekijää. ME-Auto-vähittäiskauppaketjulla oli 9 toimipistetettä Suomessa ja yksi Riiassa Latviassa.
Historia > Simetron ja Bassadone (2008–2014)

Elokuussa 2008 Ennevaarat myivät ME-Auton ja lähes kaikki Simetronin osakkeensa Bassadone Automotivelle Groupille ja saman syksyn kuluessa loputkin. Yhtiön uutena toimitusjohtajana aloitti Antti Ruhanen.
Vuosina 2008–2011 autokauppaketju ME-Auton kaikki liikkeet joko suljettiin tai myytiin.
Vuonna 2010 alettiin myydä Renault- ja Dacia-autoja Nordic Automotive Services Oy:n kautta.
Organisaatio > Bassadone Automotive Group

Bassadone Automotive Nordic kuuluu Bassadone Automotive Groupiin, joka on vuonna 1904 Gibraltarilla perustettu autoalan perheyritys. Konserni toimii monien automerkkien ja niiden varaosien ja lisävarusteiden maahantuojana ja vähittäismyyjänä muun muassa Baltian maissa, Espanjassa, Gibraltarissa ja Isossa-Britanniassa. Gilraltarissa pääkonttoriaan pitävään konserniin kuuluu myös kaksi tytäryhtiötä, jotka valmistavat erikoisvarusteltuja autoja esimerkiksi Nato-maiden ja YK:n tarpeisiin. Toyota-autoihin on keskittynyt Toyota Gibraltar Stockholdings (TGS) ja Jeepeihin Africa Automotive Distribution Services (AADS).
Organisaatio > Bassadone Automotive Nordic

Vuonna 2022 yhtiöllä oli yhteensä noin 440 työntekijää, joista noin 300 Suomessa ja loput Baltiassa. Konserniin kuului muun muassa vakuutustuotteisiin erikoistunut Bassadone Insurance Services,  vähittäiskauppa Autoverkkokauppa.fi ja varaosia ja huoltoa tarjonnut Eurorepar-ketju.
Vuonna 2024 konserniin kuuluivat AutoHalle ja Automyymälä Helsinki Oy (Auto Bassadone), Auto-Bon Oy, Auto-Bon Baltic Oü, Bassadone Automotive Parts (Eurorepar), Bassadone Insurance Services Oy, Hyundai Motor Finland Oy, Hyundai Motor Baltic Oy, Nordic Automotive Services Oy ja Nordic Automotive Trading Oy.
Auto Bassadone -ketjun autoliikkeet ja merkkihuoltopisteet sijaitsevat Espoossa, Hämeenlinnassa, Tampereella, Turussa ja Vantaalla.
Bassadone Automotive Nordicin tytäryhtiö Auto-Bon Oy maahantuo, markkinoi ja myy jälleenmyyjäverkostonsa avulla Citroën-, DS-, Opel- ja Peugeot-autoja, mutta myös niiden varaosia ja tarvikkeita.
Yhtiön varaosien varastoinnista ja logistiikasta on vastannut kesästä 2018 lähtien Assistor Oy Ab.
Bassadone Automotive Nordic on osallistunut Suomen parhaat työpaikat -tutkimukseen. Vuonna 2021 se oli keskisuurten yritysten sarjassa sijalla 23 ja seuraavana vuonna sijalla 15. Vuonna 2024 se oli sijalla 7.